Bestyrelsesmøde den 24. august kl. 17.30 2021 hos Marianne

Dagsorden

1.Godkendelse af referat fra den 11. maj 2021

2.Økonomi

Økonomisk status

Aftale med Signe om løn ved fravær

Signes timer i 2022

Kontingent når medlemmerne holder pause

3. Kommende arrangementer/koncerter

Koncert i Hvissinge

Korweekend i Tune

Kulturnat

Oprettelse af Kulturnatten i Kulturnaut

Jubilæumskoncert

Københavns Korfestival 2022

Parkkoncerter/Glostrup Festival

4. Nyt fra Signe

5. Nyt fra GFU

6. Nyt fra Kor72

7. Hjemmesiden

8. Årshjulet

9. Diverse

Frivillighedsarrangement 19/9

Print af sange og orden i sangmapperne

Nyt foto af koret

Fødselsdage

Aktivitetsliste/adresseliste

10.Eventuelt

11.Næste mødedato

Tilstede: Marianne, Birgit, Signe, Susanne på zoom, Birgitte, Annalisa og Karin.

Ad 1.Godkendelse af referat fra den 11. maj 2021

Godkendt uden kommentarer.

Ad 2.Økonomi.

Økonomisk status: Beholdning kr.84.938,38 d.d. 26 har betalt kontingent. 3 har ikke betalt endnu. Annalisa rykker for kontingentet. De 3 sidste ankomne medlemmer skal betale pr. 1. september. Der er en måneds prøvetid. Karin skriver til Annalisa, når nye medlemmer har bestået stemmeprøven, så hun ved, hvornår de skal betale.

Aftale med Signe om løn ved fravær: Annalisa har undersøgt reglerne for løn under sygdom og andet fravær. Timelønnede har ikke ret til løn, de timer, de ikke underviser indenfor aftalen i kontrakten. Hvis der ikke gives erstatningstimer, skal fraværet indberettes til kommunen, som så nedjusterer den del af lønnen, de betaler. *Vi beslutter ikke at indberette til kommunen ved fravær, men at Signe, skal have den fulde løn under fravær.*

Hvis det er muligt for Signe at give erstatningstimer, vil hun gøre det. Ordningen evalueres efter nytår. *Vi reviderer Signes kontrakt, også med løntillæggene, så ordningen fremgår heri.* Signe vil undersøge, om det er muligt at komme ind under Musikskolen, som har en anderledes lønordning.

Signes timer i 2022: Planlagt 117 timer.

Kontingent når medlemmerne holder pause: *Medlemmerne skal betale kontingent eller melde sig ud.* Betaling opstartes, når man starter igen. Marianne skriver til de medlemmer, der holder pause, Karin skriver det ind i vedtægter/ordensregler.

Zoom abonnement: *Vi opsiger abonnementet, da sæsonen er i fuld gang med fuldt fremmøde*. Vi kan oprette igen, hvis uheldet er ude og vi må lukke ned igen.

Ad 3. Kommende arrangementer/koncerter

Koncert i Hvissinge: Ældrecenter Hvissinge, Stenager 2, Glostrup.

Mødetid kl. 14. Tøj sort med pink tilbehør

Koncert kl. 15.00-16.00.

Korweekend i Tune:

Karin sender program ud snarest. Der er flere af de tilmeldte, der ikke har betalt til kordagen endnu.

Mads kommer hele dagen. Annalisa finder ud hvad Mads` honorar er. Han melder tilbage under mødet, at honoraret er kr. 2500,00.Bestyrelsen accepterer.

Kulturnat:Koncert kl. 21.00. Det er vanskeligt at få trommerslager ind til så sent et tidspunkt, men Signe arbejder på det. Sort tøj med orange tilbehør.

Oprettelse af Kulturnatten i Kulturnaut. Birgitte opretter.

Jubilæumskoncert:

Vi får kr. 5000,00 fra DOF. DOF skal vide hvordan repertoiret er. Birgitte kontakter dem. Glostrup Kommune giver kr. 31.212. Koncert 14.30 til 15.30.

Københavns Korfestival 2022:

Hans har inviteret os til korfestival i Koncertkirken på Blågårds Plads, den 22. eller den 23. eller den 24. marts. Det koster kr. 75 pr. deltager. Vi overvejer og ser på økonomien i det.

Parkkoncerter/Glostrup Festival:

Vi kan evt. tjene nogle penge til korets kasse. I år var det ingen medlemmer, der meldte sig. Vi skal bruge 10 frivillige og for det får vi kr. 5000 til korets kasse. Fristende at få lidt indtjening

Ad 4. Nyt fra Signe

Signe henstiller til ro under undervisningen, der er meget uro, hvilket er meget forstyrrende.

Vi mangler sopraner. Og mere fremmøde, blandt de sopraner, vi har. Både til koncerter og øveaftner. Birgitte efterlyser på hjemmesiden. Der er kun 2 tilmeldte til koncerten den 4. september.

Overvejer en plejehjems tourné i foråret, derfor er fotos af vores koncert i Hvissinge som reklame ønskelig. Birgitte søger kulturpuljen, frist 1. november til det, og undersøger om der er andre puljer, der kan søges. Signe udfærdiger forslag til tekst, som kan sendes med ansøgningen.

Det kunne være sjovt evt. planlægge samarbejde med et andet kor, måske et børnekor.

Ad 5. Nyt fra GFU

Intet møde siden vores sidste bestyrelsesmøde. Næste møde 9.september.

Intet nyt om bevillingen til et nyt klaver. Marianne taler med Lone i Aktivitetscentret om det nuværende klavers fremtid.

Ad 6 Nyt fra Kor72

Mange arrangementer for medlemmerne i efteråret. Det anbefales at se på Kor72´s hjemmeside. Korkalenderen med koncerter i Kor72 regi, Karin undersøger om vore koncerter automatisk er med, når det står i Kulturnaut.

Ad 7. Hjemmesiden

Signe vil rydde op i lydfilerne, så sange der ikke mere er med i vores repertoire, slettes.

Ad 8. Årshjulet

Gennemgås.

Ad 9. Diverse

Frivillighedsarrangement 19/9: Marianne, Birgit. Annalisa og Birgitte deltager.

Print af sange og orden i sangmapperne: Tina kan hente manglende sange på hjemmesiden og printe 5 ud til mapperne, hvis de mangler på hjemmesiden, skal hun kontakte Signe. Korets medlemmer skal helst selv printe sange ud og ikke hente dem i mapperne. Bestyrelsen holder orden i mapperne. Signe sender nye sange ud til medlemmerne om onsdagen.

Nyt foto af koret: Tina vil undersøge om hun kender en, der kan fotografere koret den 4/9. Marianne kontakter foto Jens om han kan komme førstkommende mandag. Vi skal have sort tøj på med blå tilbehør til fotograferingen.

Fødselsdage: Næste runde fødselsdag den 1. september.

Aktivitetsliste. Karin sender revideret liste ud.

Ad 10.Eventuelt

Nye medlemmer: Vi mangler koncertmapper, Annalisa køber. Vi skal udnævne mentorer til de nye medlemmer. Marianne kontakter mentorerne. Karin har sendt materiale om koret til de nye medlemmer.

Kageliste: Karin laver en til på mandag

Hvornår er medlemmerne startet i koret: Karin laver en liste til korlørdagen, som medlemmerne kan skrive starttidspunkt i koret på.

Marianne har talt med Lone om opvaskeren, som vi ikke kan finde ud af. Karin og Birgit får instruktion.

Skal vi skifte pladser fra forreste til bagerste rækker: Signe synes at det vil være ønskeligt, hvis alle kormedlemmer skifter fra forreste til bagerste række og omvendt fra øveaften til øveaften.

Ad 11.Næste mødedato:

4. oktober møder bestyrelsen og Signe ind kl. 17.30 for at planlægge koncerten i biografen

2. november kl. 17.30 hos Karin

Referent: Karin